Why To Make Dua When Not All Prayers Are Going To Be Accepted By Allah
جن چند وظائف کا ذکر آپ نے کیا ان میں کچھ مستند نہیں جیسے سورہ بقرۃ کی آیات یا حضرت یونس کی دعا وغیرہ پڑھ کر دعا کرنا۔ البتہ روزہ دار کی دعا قبول ہونے کی بشارت حدیث میں آئی ہے۔ جیسا کہ پہلے جواب میں عرض کیا گیا کہ دعا قبول ہونے کا مطلب یہ نہیں کہ وہی چیز مل جائے جو مانگی گئی اس دنیا کئے لیے۔ بعض اوقات وہ چیز ملنا خدا کی حکمت مین ہمارے لیے بہتر نہیں ہوتا۔ اس لیے نہیں ملتی۔ خدا کا ہمارے دعا سن کر بھی وہ چیز ہمیں نہ دینا ہم پر اس کی رحمت کی وجہ سے ہے۔ اگر ہمیں ہر وہ چیز مل جائے جو ہم چاہتے ہیں تو ہم اپنا بہت سا نقصان کر سکتے ہیں۔ وقت کے ساتھ سمجھ آ جاتی ہے کہ ماضی میں خدا نے ہمین جو چیز نہیں دی اس میں کتنی بھلائی تھی۔ اور اگر معلوم نہ بھی ہو تو آخرت مین معلوم ہو جائے کہ دعا قبول ہوئی تھی مگر وہی چیز نہیں ملی اس مین کتنی مصلحت تھی۔ اس وقت ہم خدا کا شکر ادا کر رہے ہوں گے۔ پھر جو تکلیف ہمیں کسی جیز کے نہ ملنے سے ہوتی ہے آخرت میں اس کا اجر بھی ہمین ملے گا۔ اس دنیا کی چیزوں کو اتنا اہم بھی نہیں سمجھنا چاہیے کہ یہاں کچھ نہ ملے تو خدا سے یا اس سے دعا سے آدمی بے زار ہو جائے۔ یہ اس بات کی علامت ہے کہ آدمی اس دنیا کی چیزوں کو بہت زیادہ اہمیت دیے ہوئے ہے۔ اور خدا کے علم اور حکمت پر اس کا ایمان کمزور ہے۔ دعا کرتے رہیں اور دعا میں آخرت کے لحاظ سے بھی دعائین کریں کہ خدا ہمین بخش دے، جنت میں اچھی جگہ دے ہمارے درجات بلند کرے، انبیا کے ساتھ ہونے کا موقع دے وغیرہ۔ یہ دعائیں قبول ہو جائیں تو اصل کامیابی یہ ہے۔